Source: https://www.vssr.sk/clanok-z-titulky/vymahanie-danovych-nedoplatkov-na-miestnych-daniach-4.htm/
Timestamp: 2019-12-05 22:01:48+00:00
Document Index: 15227530

Matched Legal Cases: ['§ 2', '§ 2', '§ 102', '§ 12', '§ 2', '§ 2', '§ 4', '§ 4', '§ 52', '§ 9', '§ 2', '§ 102']

Verejná správa SR - Vymáhanie daňových nedoplatkov na miestnych daniach
Príspevok rozoberá zverejňovanie zoznamu daňových dlžníkov, výzvu na zaplatenie daňového nedoplatku, úroky z omeškania, ale aj nepodania daňového priznania v zákonnej lehote, a tiež počítanie miestnych daní podľa pomôcok.
Platenie daní nebolo nikdy obľúbené, avšak je nevyhnutné. Platí to tak na celoštátnej úrovni, ako aj na úrovni miest a obcí, ktoré taktiež môžu zavádzať a ukladať na svojom území zákonom určené dane a poplatky (§ 2 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady, § 2 zákona č. 447/2015 Z. z. o miestnom poplatku za rozvoj). Preto aj v prípade týchto povinných platieb existuje mechanizmus ich núteného výberu.
Každá obec môže (teda nemusí) na svojom území zaviesť a ukladať miestne dane, konkrétne:
Zároveň každá obec musí ukladať miestny poplatok za komunálne odpady a drobné stavebné odpady.
Obec tiež môže ustanoviť na svojom území, v jej jednotlivej časti alebo v jednotlivom katastrálnom území miestny poplatok za rozvoj.
Samotná správa daní je realizovaná prostredníctvom ustanovení procesného kódexu – zákona č. 563/2009 Z. z. o správe daní (daňový poriadok). Podľa ustanovenia § 102 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady sa na správu miestnych daní a miestneho poplatku vzťahujú práve ustanovenia daňového poriadku s niekoľkými tam uvedenými výnimkami. Rovnako tak tiež § 12 zákona č. 447/2015 Z. z. o miestnom poplatku za rozvoj.
Podľa ustanovenia § 2 písm. b) daňového poriadku sa za daň považuje aj miestny poplatok za komunálne odpady a drobné stavebné odpady a miestny poplatok za rozvoj. Preto, ak v tomto článku hovoríme o dani, máme tým na mysli aj tieto miestne poplatky.
Daňovým nedoplatkom je dlžná suma dane po lehote splatnosti dane [§ 2 písm. f) daňového poriadku]. Vyrubená daň z nehnuteľností, daň za psa, daň za predajné automaty, daň za záber verejného priestranstva, daň za vjazd a zotrvanie motorového vozidla, daň za jadrové zariadenie a daň za nevýherné hracie automaty sú splatné do 15 dní od nadobudnutia právoplatnosti rozhodnutia.
Rovnako aj splatnosť miestnych poplatkov je v zásade tiež 15 dní od nadobudnutia právoplatnosti rozhodnutia.
Zákon počíta aj s možnosťou platiť dane a poplatky v splátkach.
Správcom dane je podľa ustanovenia § 4 ods. 1 daňového poriadku aj obec.
Daňovým subjektom je podľa ustanovenia § 4 ods. 2 písm. c) daňového poriadku osoba, ktorej daňový poriadok alebo osobitné predpisy ukladajú povinnosti alebo priznávajú práva (vo všeobecnosti teda aj ten, kto je povinný daň zaplatiť).
2 Zverejňovanie zoznamu daňových dlžníkov
Prvým nástrojom tlaku na daňových dlžníkov je zverejňovanie zoznamu daňových dlžníkov. Správca dane, ktorým je obec, môže zverejniť zoznam (§ 52 ods. 2 daňového poriadku):
daňových subjektov, ktorým bol v kalendárnom roku, ktorý predchádza roku, v ktorom sa budú zoznamy zverejňovať, povolený odklad platenia dane alebo povolené platenie dane v splátkach presahujúce u fyzickej osoby 160 eur a u právnickej osoby 1 600 eur a tento odklad platenia dane alebo povolené platenie dane v splátkach naďalej trvá,
daňových subjektov, ktorým bola v kalendárnom roku, ktorý predchádza roku, v ktorom sa bude zoznam zverejňovať, povolená úľava alebo odpustený daňový nedoplatok s uvedením jej výšky.
Pozrite si vzor zmluvy:
Žiadosť o určenie platenia poplatku za rozvoj v splátkach (§ 9 ods. 4 zákona č. 447/2015 Z. z. o miestnom poplatku za rozvoj)
Komentár k § 2 zákona 582/2004 Z. z.
Komentár k § 102 zákona 582/2004 Z. z.
Elektronické služby obce pri správe miestnych daní a VZN
Všeobecne záväzné nariadenie obce/mesta o miestnej dani z nehnuteľností (2018, 2019)
Všeobecne záväzné nariadenie obce/mesta o miestnom poplatku za komunálne odpady a drobné stavebné odpady (2018, 2019)
Všeobecne záväzné nariadenie obce/mesta o miestnej dani za psa chovaného na území obce/mesta (2018, 2019)